Bacteroidota

**Bacteroidota** или **Bacteroidetes** е колено составено од три големи класи на Грам-негативни, анаеробни или аеробни, стапчести бактерии кои не формираат ендоспори. Широко се распространети во животната средина, во почвата, водотеците, морската вода, како и во цревата и на кожата на животните. *[[Bacteroidetes spp.]]* се дел од нормален, здрав плацентален микробиом.

Припадниците на класата Bacteroidia се најпознати, вклучувајќи го родот *[[Bacteroides]]* (честа бактерија во изметот на топлокрвните животни, вклучувајќи го и човекот), и *[[Porphyromonas]]*, група на бактерии кои ја населуваат човековата усна шуплина. Класата Bacteroidia порано се нарекувала Bacteroidetes; бидејќи до неодамна беше единствената класа во коленото, но името и беше сменето во четвртиот том на Бергејовиот ''Прирачник за Систематска Бактериологија''.

Некои членови на родот *Bacteroides* се патогени опортунисти. Членовите на другите две класи ретко се патогени за луѓето.

Ова колено понекогаш се групира заедно со Chlorobi, Fibrobacteres, Gemmatimonadates, Caldithrix, и морска група А формирајќи ја FCB групата како суперколено. Во алтернативнот систем на класификација предложен од Томас Кавалир-Смит, овој таксон претставува класа во коленото Sphingobacteria.

## Геномика
Компаративните геномски анализи доведоа до идентификација на 27 белковини кои се присутни во повеќето видови на коленото Bacteroidetes. Од нив, една белковина се среќава во сите секвенционирани видови на коленото Bacteroidetes, додека други две белковини се среќаваат во сите секвенционирани видови со исклучок на оние од родот *Bacteroides*. Отсуството на овие две белковини во овој род најверојатно се должи на селективено губење на гени. Освен тоа, утврдено е дека четири други белковини се присутни во сите видови на коленото *Bacteroidetes* освен во *[[Cytophaga hutchinsonii]]*, што повторно најверојатно се должи на селективен губиток на гени. Уште осум други белковини беа утврдени дека се присутни во сите секвенционирани Bacteroidetes видови освен во *[[Salinibacter ruber]]*. Отсуството на овие белковини може исто така да биде резултат на селективно губење на гени, или поради длабокото разгранување на *S. ruber* во филогенетските дрва што би значело дека гените за овие белковини еволуирале дури после дивергирањето на *С. ruber*. Исто така беше идентификуван CSI (анг. Conserved signature inserts and deletions) и претставува губиток на секвенца од три аминокиселини во ClpB шаперонот, а е присутен во сите видови на Bacteroidetes освен во *S. ruber*. Овој губиток исто така е најден во еден вид од коленото Chlorobi и една археа, што најверојатно е резултат на хоризонтален трансфер на гени. Овие 27 белковини и губитокот на секвенцата од три аминокиселини служат како специфични молекуларни маркери за коленото Bacteroidetes.

### Сродство на колената Bacteroidetes, Chlorobi и Fibrobacteres
Видовите од колената Bacteroidetes и Chlorobi се разгрануваат многу блиску едни до други во филогенетските дрва, што укажува на блиска сродност. Со употреба на компаративни геномски анализи, беа идентификувани три белковини кои подеднакво ги споделуваат сите членови на колената Bacteroidetes и Chlorobi. Неколку CSIѕ уникатно споделувани само меѓу членовите на овие две колена исто така биле идентификувани. Присуството на овие молекуларни обележја е потврда за сродство. Во дополнение, малубројното колено Fibrobacteres се теоризира дека има блиски филогенетски врски со двете колена. Филогенетските анализи засновани на голем број различни белковини дури го поддржуваат постоењето на таксон од повисоко ниво кој ги опфаќа сите овие три колена. Овие колена исто така доследно се разгрануваат на иста позиција врз основа на CSIѕ во повеќе важни белковини. Најважни од сите показатели за заедничко потекло се два CSIѕ (во RpoC-белковината и во ензимот серин хидроксиметилтрансфераза) и специфичната белковина PG00081 кои исклучиво ги споделуваат видовите припадници од овие три колена. Сите овие резултати се убедливи докази дека сите три колена споделуваат заеднички предок, што доведе до предлогот тие да се обединат во едно заедничко суперколено со акроним "FCB".

## Филогенија
Филогенијата на коленото е заснована на пописот анализа на нивната 16S рРНК.

## Таксономија
Моментално прифатената таксономија е заснована на *Списокот на имиња на прокариотите со евиденција во номенклатурата* (анг. List of Prokaryotic names with Standing in Nomenclature - LPSN) и *Националниот центар за биотехнолошки информации* (анг. National Center for Biotechnology Information - NCBI).
*  Род?"*Bifissio*" ♠ Xin & Zhou 2001
** Вид "*Bifissio spartinae*" ♠ Xin & Zhou 2001
* Род ?"*Candidatus* Cardinium" Zchori-Fein et al. 2004
** Вид "*Candidatus* Cardinium hertigii" Zchori-Fein et al. 2004
* Род ?"*Candidatus* Paenicardinium" Noel and Atibalentja 2006
** Вид "*Candidatus* Paenicardinium endonii" Noel and Atibalentja 2006
* Род ?*Toxothrix* ♪ Molisch 1925
** Вид *Toxothrix trichogenes* ♪ (Cholodny 1924) Beger 1953
* Род ?"*Venteria*" ♠ Bae 2005
** Вид "*Venteria marina*" ♠ Bae 2005
* Класа Rhodothermia Munoz, Rossello-Mora & Amann 2016 
** Ред Rhodothermales Munoz, Rossello-Mora & Amann 2016 [Bacteroidetes Ред II. Incertae sedis]
*** Фамилија Rhodothermaceae Ludwig et al. 2012 
* Класа Balneolia Munoz, Rossello-Mora & Amann 2016 
** Ред Balneolales Munoz, Rossello-Mora & Amann 2016
*** Фамилија Balneolaceae Xia et al. 2016 [*Balneola* group] 
* Класа Cytophagia Nakagawa 2012
** Ред Cytophagales Leadbetter 1974
*** Фамилија ?"*Candidatus* Amoebophilaceae" Santos-Garcia et al. 2014
*** Фамилија "Hymenobacteraceae" Munoz, Rossello-Mora & Amann 2016
*** Фамилија Cyclobacteriaceae Nedashkovskaya and Ludwig 2012  [incl. *Litoribacter ruber* & *Rhodonellum psychrophilum*]
*** Фамилија Cytophagaceae Stanier 1940
*** Фамилија Flammeovirgaceae Yoon et al. 2011  [Catalimonadaceae Choi et al. 2013; Mooreiaceae Choi et al. 2013]
*** Фамилија "Persicobacteraceae" Munoz, Rossello-Mora & Amann 2016
*** Фамилија "Thermonemataceae" Munoz, Rossello-Mora & Amann 2016 [*Thermonema* група; Bacteroidetes Ред III. Incertae sedis; incl. *Flexibacter* species група 2]
*  КласаSphingobacteria Kämpfer 2012
** Ред Sphingobacteriales Kämpfer 2012
*** Фамилија Filobacteriaceae Ike et al. 2016
*** Фамилија Sphingobacteriaceae Steyn et al. 1998 [incl. *Flavobacterium mizutaii*]
* Класа "Chitinophagia" Munoz, Rossello-Mora & Amann 2016
** Ред "Chitinophagales" Munoz, Rossello-Mora & Amann 2016
*** Фамилија Chitinophagaceae Kämpfer et al. 2011
*** Фамилија Saprospiraceae Krieg et al. 2012
* Класа Flavobacteriia Bernardet 2012
** Ред Flavobacteriales Bernardet 2012
*** Род ?"*Candidatus* Sulcia muelleri" Moran et al. 2005
*** Род?"*Candidatus* Uzinura diaspidicola" Gruwell et al. 2007
*** Фамилија ?Blattabacteriaceae Kambhampati 2012
*** Фамилија ?Ichthyobacteriaceae Takano et al. 2015
*** Фамилија "Crocinitomicaceae" Munoz, Rossello-Mora & Amann 2016
*** Фамилија Cryomorphaceae Bowman et al. 2003 [Schleiferiaceae Albuquerque et al. 2011]
*** Фамилија Flavobacteriaceae Reichenbach et al. 1992 emend. Bernardet et al. 2002
* Класа Bacteroidia Krieg 2012
** Ред Bacteroidales Krieg 2012
*** Род ?"*Candidatus* Armantifilum" Desai et al. 2010
*** Род ?"*Candidatus* Azobacteroides" Hongoh et al. 2008
*** Род ?"*Candidatus* Symbiothrix" Hongoh et al. 2007
*** Род ?*Alkaliflexus imshenetskii* Zhilina et al. 2005
*** Фамилија?Balneicellaceae Fadhlaoui et al. 2016
*** Фамилија ?Lentimicrobiaceae Sun et al. 2016
*** Фамилија Bacteroidaceae Pribram 1933 [incl. Prevotellaceae Krieg 2012]
*** Фамилија Marinifilaceae Iino et al. 2014
*** Фамилија Marinilabiaceae Ludwig et al. 2012
*** Фамилија Odoribacteraceae Munoz, Rossello-Mora & Amann 2016
*** Фамилија Porphyromonadaceae Krieg 2012 [incl. *Acetobacteroides hydrogenigenes*]
*** Фамилија Prolixibacteraceae Huang et al. 2014 [Draconibacteriaceae Du et al. 2014; incl. *Meniscus glaucopis*] 
*** Фамилија Rikenellaceae Krieg et al. 2012

#### Белешки:
♠ Видови кои се наоѓаат во NCBI, но не се наведени во LPSN.

♪ Прокариоти каде што не се изолирани чисти култури или не се достапни.

## Наводи

## Надворешни врски
* Филогеномика и еволуциони студии на видови на Bacteriodetes, Chlorobi и Fibrobacteres  мрежно место за филогенија на бактерии (прокариоти)

Категорија:Грамнегативни бактерии
Категорија:Бактерии
Категорија:Микробиологија
Категорија:Прокариоти
Категорија:Бактериологија